Source: http://coupleseurope.eu/ro/france/topics/2-Exist%C4%83-un-regim-de-proprietate-matrimonial%C4%83-prev%C4%83zut-de-lege-%C5%9Fi-dac%C4%83-da-care-sunt-prevederile-acestuia
Timestamp: 2019-10-20 11:13:30+00:00

Document:
Există un regim de proprietate matrimonială prevăzut de lege şi dacă da, care sunt prevederile acestuia? - Cuplurile în Franţa
În cazul în care nu a fost încheiată o convenţie matrimonială, este incident regimul comunităţii legale: comunitatea redusă la achiziţii ( articolul 1400-1491 CC ). Bunurile dobândite cu titlu oneros după căsătorie sunt comune. Cu toate acestea, bunurile deja deţinute de unul dintre soţi până la data încheieri căsătoriei sau dobândite prin donaţie, succesiune legală sau testament şi bunurile de « natură personală » sunt proprii ( articolul 1404 CC ).
Se prezumă că bunurile soţilor sunt comune dacă nu se dovedeşte că sunt deţinute separat ( articolul 1402 CC ).
Fiecare soţ îşi poate administra şi poate dispune de bunurile sale proprii ( articolul 1428 CC ) şi de proprietatea comună [ articolul 1421 alineatul (1) CC ]. Cu toate acestea, datorită caracterului important, anumite tranzacţii referitoare la proprietatea comună trebuie realizate în comun. Acest lucru înseamnă că tranzacţia trebuie realizată de ambii soţi sau de unul dintre aceştia, dar cu aprobarea celuilalt. Această cerinţă se aplică în special: acte de dispoziţie asupra bunurilor comune fără beneficii financiare şi actele prin care se garantează cu proprietatea comună datoria unui terţ ( articolul 1422 CC ) şi actele de dispoziţie referitoare la imobile, la fonduri de comerţ şi la părţi sociale care sunt deţinute în comun ( 1424 CC ).
În cazul în care unul sau ambii soţi au încălcat aceste reguli, celălalt soţ poate solicita anularea acţiunii respective ( articolul 1427 CC ).
În cazul exercitării inadecvate a voinţei sau în caz de incapacitate a unuia dintre soţi, celălalt soţ se poate adresa instanţei pentru ca aceasta să îl (o) înlocuiască în exercitarea acelor puteri ( articolul 1426 CC ).
,Soţii nu pot dispune separat de drepturile legate deasigurarea locuinţei familiei [ articolul 215 alineatul (3) CC ].
Un soţ poate administra bunurile sale proprii sau pe cele ale celuilalt soţ în cazul în care este autorizat expres( articolul 1431 CC ),, tacit ( articolul 1432 CC ) sau prin hotărâre judecătorească ( articolul 1429 CC ).
Datoriile contractate înainte de căsătorie sunt imputate asupra bunurilor proprii şi asupra venitului soţului datornic ( articolul 1410 şi 1411 CC ). Datoriile contractate în timpul căsătoriei pot fi imputate asupra bunurilor proprii ale soţului datornic şi asupra bunurilor comune ( articolul 1413 CC ).
Fără consimţământul celuilalt soţ, datoriile care rezultă din împrumuturi sau garanţii pot fi imputate numai asupra bunurilor proprii şi asupra venitului soţului contractant, iar nu asupra proprietăţii comune ( articolul 1415 CC ).
În cele din urmă, în cazul în care datoria este contractată în mod solidar de către ambii soţi, aceasta poate fi imputată asupra tuturor bunurilor familiei ( articolul 1418 CC ). Acesta este în special cazul tuturor datoriilor contractate pentru întreţinerea gospodăriei sau educarea copiilor ( articolul 1414 CC ).

References: articolul 1400
 articolul 1404
 articolul 1402
 articolul 1428
 articolul 1421
 articolul 1422
 articolul 1427
 articolul 1426
 articolul 215
 articolul 1431
 articolul 1432
 articolul 1429
 articolul 1410
 articolul 1413
 articolul 1415
 articolul 1418
 articolul 1414